Ruanda

Ruanda ofisialmente Repúblika di Ruanda, ta un pais den Afrika Sentral. E pais tin frontara ku Uganda panort, Tanzania na ost, Burundi pasùit, i Repúblika Demokrátiko di Kongo na west. Ku frekuensia ta yam’é “pais di mil montaña” pa motibu di su tereno montañoso i paisahe bèrdè.

E kapital i siudat mas grandi ta Kigali, ku ta e sentro di bida polítiko, ekonómiko i kultural di e pais. Ruanda tin un poblashon di mas ku 13 mion habitante (2023), ku ta hasié un di e paisnan ku mas densidat di poblashon na mundu i esun mas denso na Afrika.

 Historia 
Ruanda a independisá di Bélgika na 1962. Den 1994 a tuma lugá un di e kapítulonan mas tristu den su historia: e genosidio di Ruanda, kaminda mas di 800.000 persona – prinsipalmente di e grupo Tutsi – a wòrdu matá den un periodo di 100 dia. Despues di esaki, Ruanda a rekonstrui su institushonnan i ekonomia bou di liderato di Paul Kagame, kende a bira presidente di e pais na 2000.

 Ekonomia 
Ekonomia di Ruanda ta basá riba agrikultura, inkluyendo kòfi i té, pero tambe tin un desaroyo fuerte den turismo, spesialmente pa bishitá gorilanan montañes den Parke Nashonal di Volkannan. Den e último añanan, e pais a invertí den teknologia i servisionan moderno pa diversifiká su ekonomia.

 Kultura 
Ruanda tin un kultura riku, ku baile tradishonal, músika i arte. Idiomanan ofisial ta kinyarwanda, franses, ingles i swahili.


Kategoria:Rwanda